《悼王自牧》
元代·张昱

贵贱交游二十年，忍将老泪洒新阡。盖棺不必论身后，入室犹如在眼前。

一首诗今为尔惜，数行志在得人编。钱塘吟士长相望，潘阆林逋孰后先？

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。